સારાંશ માટે દસ્તાવેજ: મોઝામ્બિકના કાબો ડેલગાડો વિસ્તારમાં બાળકોના શિરચ્છેદ કરવામાં આવી રહ્યાં છે

એક માતાએ 'સેવ ધ ચિલ્ડ્રન' એનજીઓને જણાવ્યું કે તેમણે તેમના 12 વર્ષના બાળકનું માથું કપાતું જોયું છે. જ્યારે આ ઘટના બની રહી હતી ત્યારે તેઓ પાસે જ તેમનાં બીજાં બાળકો સાથે સંતાઈ ગયાં હતાં.

2017માં મોઝામ્બિકમાં બળવા શરૂ થયા છે, જેમાં અત્યાર સુધી 2500થી વધુ લોકો મૃત્યુ પામ્યાં છે અને સાત લાખ લોકોને દેશ છોડી ભાગવું પડ્યું છે.

આ હિંસા પાછળ ઇસ્લામિક સ્ટેટ સાથે સંકળાયેલા ઉગ્રવાદી કાબો ડેલગાડોનો હાથ છે.

'સેવ ધ ચિલ્ડ્રન'એ પોતાના અહેવાલમાં જણાવ્યું નથી કે આ હુમલા પાછળ કોણ છે, પરંતુ એનજીઓ મુજબ ત્યાંથી ભાગી આવેલા લોકોએ આવી ક્રૂર ઘટનાઓ વિશે જણાવ્યું છે. તાન્ઝાનિયાની સરહદ સાથે અડીને આવેલા કાબો ડેલગાડો વિસ્તારમાં ગૅસનો વિપુલ ભંડાર છે.

સીરિયા યુદ્ધ : બશર અલ અસદ, રશિયા, અમેરિકા અને ઇસ્લામિક સંગઠનો વચ્ચેની લડાઈની કહાણી

લોકો શું કહી રહ્યા છે?

સંયુક્ત રાષ્ટ્રના અધિકારી મુજબ ઉગ્રવાદીઓ દ્વારા કરાતી હત્યાઓ એટલી ક્રૂર છે કે એને શબ્દોમાં વર્ણવી શકાય નહીં.

'સેવ ધ ચિલ્ડ્રન'ને એક માતાએ જણાવ્યું કે 'મારી આંખ સામે મારા પુત્રનું માથું કાપી દેવાયું હતું.' સુરક્ષાના કારણોસર આ મહિલાની ઓળખ જાહેર કરવામાં આવી નથી.

તેઓ કહે છે, "એ રાત્રે અમારા ગામ પર હુમલો થયો અને અમારાં ઘર સળગાવી દેવામાં આવ્યાં. જ્યારે આ બધું શરૂ થયું ત્યારે હું ચાર બાળકો સાથે ઘરે હતી."

"અમે જંગલ તરફ ભાગવાનો પ્રયાસ કર્યો, પરંતુ તેમને મારા મોટા છોકરાનું અપહરણ કરી લીધું અને માથું વાઢી નાખ્યું. અમે કશું કરી ન શક્યાં, નહીં તો અમે પણ માર્યાં ગયાં હોત."

અન્ય એક મહિલા કહે છે કે ઉગ્રવાદીઓએ તેમના પુત્રની હત્યા કરી નાખી અને ત્રણ બાળકો સાથે તેમને ભાગવું પડ્યું.

તેઓ કહે છે, "જ્યારે મારા 11 વર્ષના પુત્રની હત્યા કરવામાં આવી, ત્યારે અમને લાગ્યું કે હવે ગામમાં રહેવું સલામત નથી. હું ભાગીને મારા પિતાના ઘરે આવી ગઈ, પણ થોડા દિવસો બાદ ત્યાં પણ હુમલા શરૂ થઈ ગયા."

ચાન્સ બ્રિગ્સ મોઝામ્બિકમાં 'સેવ ધ ચિલ્ડ્રન'ના નિદેશક છે.

"તેઓ કહે છે કે બાળકો પર થતાં હુમલાના અહેવાલોએ અમને અંદરથી હચમચાવી નાખ્યા છે. ભાગીને કૅમ્પમાં આવતી મહિલાઓએ જ્યારે આપવીતી જણાવી ત્યારે અમારા કર્મચારીઓની આંખોમાં આંસુ આવી ગયાં."

સંયુક્ત રાષ્ટ્રના વિશેષ અધિકારી મુજબ ઉગ્રવાદીઓ દ્વારા કરવામાં આવતી હત્યાઓ એવી ક્રૂર છે, જેને શબ્દોમાં વર્ણવી ન શકાય.

કોણ છે આ...\nદસ્તાવેજની સમાન ભાષામાં સારાંશ:
એક ટોચની સહાય એજન્સીએ જણાવ્યું છે કે આફ્રિકન દેશ મોઝામ્બિકમાં બાળકોનાં શિરચ્છેદ કરવામાં આવી રહ્યાં છે. એજન્સી અનુસાર મોઝામ્બિકના કાબો ડેલગાડો વિસ્તારમાં આ થઈ રહ્યું છે. એજન્સીનો દાવો છે કે કેટલાંક 11 વર્ષથી નાનાં બાળકોનાં શિરચ્છેદ કરવામાં આવ્યાં છે.